Document ID: 32003R0762

Komisijos reglamentas (EB) Nr. 762/2003
2003 m. balandžio 30 d.
iš dalies keičiantis Reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais [1] su paskutiniais pakeitimais, padarytais Komisijos reglamentu (EB) Nr. 418/2003 [2], ypač į jo 17 straipsnį,
kadangi:
(1) Komisija gavo Antwerpsche Diamantkring CV, Beurs voor Diamanthandel CV, Diamantclub van Antwerpen CV ir Vrije Diamanthandel NV paraiškas dėl jų įtraukimo į Reglamento (EB) Nr. 2368/2002 (toliau - reglamentas) V priedą.
(2) Antwerpsche Diamantkring CV, Beurs voor Diamanthandel CV, Diamantclub van Antwerpen CV ir Vrije Diamanthandel NV Komisijai pateikė informacijos, įrodančios, kad vykdomi to reglamento 17 straipsnio reikalavimai, visų pirma patvirtinus Elgesio kodeksą, kuris bus privalomas visiems jų nariams.
(3) Remdamasi pateikta informacija, Komisija nusprendė, kad Antwerpsche Diamantkring CV, Beurs voor Diamanthandel CV, Diamantclub van Antwerpen CV ir Vrije Diamanthandel NV įtraukimas į reglamento V priedą yra pagrįstas.
(4) Šiame reglamente numatytos priemonės atitinka Reglamento (EEB) Nr. 2368/2002 22 straipsnyje minimo Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2368/2002 iš dalies keičiamas taip:
Šio reglamento priedo tekstu papildomas Reglamento (EB) Nr. 2368/2002 V priedas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2003 m. balandžio 30 d.

Labels: 7
3
14
11